ai4bharat/Pralekha huggingface dataset:
وزیراعظم کا دفتر
بالی میں جی- 20 سربراہی اجلاس کے موقع پر وزیر اعظم کی فرانس کے صدر سے ملاقات
وزیر اعظم جناب نریندر مودی نے جمہوریہ فرانس کے صدر عزت مآب جناب ایمانوئل میکرون سے آج بالی میں منعقدہ جی-20 سربراہی اجلاس کے شانہ بشانہ ورکنگ ظہرانے میں ملاقات کی۔
دونوں رہنماؤں نے دفاع، سول نیوکلیئر، تجارت اور سرمایہ کاری جیسے مختلف شعبوں میں جاری باہمی تعاون کا جائزہ لیا۔ انہوں نے اقتصادی مصروفیت کے نئے شعبوں میں تعاون کو مزید گہرا کرنے کا بھی خیر مقدم کیا۔
باہمی دلچسپی کے علاقائی اور عالمی امور پر بھی تبادلہ خیال کیا گیا۔
بندرگاہوں، جہاز رانی اور آبی راستوں کی وزارت
مرکزی وزیر برائے بندرگاہ، جہاز رانی اور آبی گزر گاہ جناب سربانندسونووال نے وزارت کے موجودہ وقت میں جاری منصوبوں کا جائزہ لیا
مرکزی وزیر برائے بندرگاہ، جہاز رانی اور آبی گزرگاہ جناب سربانند سونووال نے آج وزارت کے موجود وقت میں جاری تمام منصوبوں کی صورتحال کا جائزہ لیا۔ بندرگاہ ، جہاز رانی اور آبی گزرگاہ کی وزارت کے سیکریٹری ڈاکٹر سنجیو رنجن نے وزیر موصوف کووزارت کے مختلف منصوبوں کی صورتحال کے بارے میں انہیں باخبر کیا ۔ وزیر موصوف نے اپنے کمرے میں وزارت کے تمام اعلیٰ حکام سے بھی بات چیت کی۔
جناب سربا نند نے کہا کہ انہیں جو ذمہ داری دی گئی ہے اسے پورا کرنے کےلئے وہ ہر ممکن کوشش کریں گے۔ انہوں نے مزید کہا کہ وہ اپنے سابقہ وزراء کے تمام اچھے کاموں کو آگے بڑھائیں گے اور یہ یقینی بنانے کےلئے اپنی نئی ٹیم کے ساتھ سنجیدہ کوشش کریں گے کہ تمام مقررہ شدہ اہداف کسی تاخیر کے بغیر حاصل کئے جائیں۔
بندرگاہ ، جہاز رانی اور آبی گزرگاہ وزارت کے سیکریٹری ڈاکٹر سنجیو رنجن ، اپر سیکریٹری جناب سنجے بنتو اپادھیائے، جوائنٹ سیکریٹری  جناب وِکرم سنگھ، جوائنٹ سیکریٹری جناب لوکاس ایل کامسوان نے پریوہن بھون نئی دہلی میں واقع بندرگاہ ، جہاز رانی اور آبی گزر گاہ وزارت میں پہنچنے پر مرکزی وزیر کا استقبال کیا۔
بجلی کی وزارت
آر ای سی لمٹیڈ نے مدھیہ پردیش عالمی سرمایہ کاروں کی چوٹی کانفرنس 2023کے پس منظر میں تین کلیدی مفاہمت ناموں پر دستخط کئے
اہم خصوصیات:
|
|
- مدھیہ پردیش عالمی سرمایہ کاروں کی چوٹی کانفرنس 2023 قومی اور بین الاقوامی سطح پر دلچسپی کا مرکز ہے۔
- آر ای سی لمیٹڈ نے ایم پی پاور مینجمنٹ کمپنی لمیٹڈ  کے ساتھ 15,086 کروڑ روپے کی مالی امداد دینے کے لیے پہلے مفاہمت نامے پر دستخط کئے
- ریوا الٹرا میگا سولر لمیٹڈ  کے ساتھ دوسرے مفاہمت نامے پر دستخط کئے جس میں آر ای سی قابل تجدید توانائی کے منصوبوں کے لیے 1,000 کروڑ روپے کی مالی امداد کا عزم کرے گا۔
- آر ای سی نے عالمی بینک کے ساتھ شراکت داری میں چنندہ سرکاری بجلی کی تقسیم کار کمپنیوں کے لیے فنانسنگ کی سہولت تیار کی ہے۔
- سربراہ اجلاس میں 314 سے زائد کمپنیوں کی شرکت کا مشاہدہ کیا گیا۔
آر ای سی لمیٹڈ نے کلیدی مفاہمت ناموں پر دستخط کئے
آر ای سی لمیٹڈ نے مدھیہ پردیش گلوبل انویسٹرس سمٹ 2023 کے پس منظر میں اسٹریٹجک مفاہمت ناموں پر دستخط کئے۔
ایم پی پاور مینجمنٹ کمپنی لمیٹڈ  کے ساتھ پہلے مفاہمت نامے پر دستخط کیے گئے، جس میں آئندہ کے سرانی اور امرکنٹک تھرمل پاور پروجیکٹس، سسٹم میں بہتری کے کاموں،ٹیکنالوجی کو جدید تر بنانے، تزئین و آرائش اور جدید کاری وغیرہ کے لیے 15,086 کروڑ روپے کی مالی امداد فراہم کی گئی۔
ریوا الٹرا میگا سولر لمیٹڈ  کے ساتھ دوسرے مفاہمت نامے پر دستخط کیے گئے جس میں آر ای سی قابل تجدید توانائی کے منصوبوں کے لیے 1,000 کروڑ روپے کی مالی امداد کا عہد کرے گا جس میں قابل تجدید توانائی کے پارکس؍ پروجیکٹس اور؍یا بجلی کے انخلاء سمیت متعلقہ بنیادی ڈھانچے کی ترقی شامل ہے۔ آر یو ایم ایس ایل کو نئی اور قابل تجدید توانائی کی وزارت  نے ریاست مدھیہ پردیش میں بڑے پیمانے پرسولر پارکس تیار کرنے کے لیے سولرپاورپارک ڈیولپرکے طور پر نامزد کیا ہے۔ یہ پروجیکٹ مدھیہ پردیش کے قابل تجدید توانائی کے اہداف کو حاصل کرنے میں ایک اہم اضافہ ہوگا۔ ریاست کا مقصد مالی سال 2024 تک اپنی بجلی کا 20 فیصد، مالی سال 2027 تک 30 فیصد اور مالی سال 2030 تک 50 فیصد قابل تجدید ذرائع سے پیدا کرنا ہے۔
سربراہ اجلاس نے قومی اور بین الاقوامی سطح پر دلچسپی حاصل کی ہے اور 314 سے زائد کمپنیوں کی شرکت کا مشاہدہ کیا ہے۔
مزید برآں آر ای سی نے عالمی بینک کے ساتھ شراکت داری میں چنندہ سرکاری بجلی کی تقسیم کار کمپنیوں کے لیے ایک فنانسنگ سہولت تیار کی ہے۔ اس آر ای سی-عالمی بینک پروگرام کے ایک حصے کے طور پر دستیاب فنانسنگ کا کل حجم ایک بلین امریکی ڈالر ہوگا۔ اس کے تحت آر ای سی نے تقسیم کی اصلاحات کو مزیدمستحکم کرنے کے لیے مدھیہ پردیش کی بجلی تقسیم کرنے والی کمپنیوں کے لیے 5,000 کروڑ روپے کی رقم کا وعدہ کیا ہے۔
یو پی ایس سی
فروری 2022 میں یوپی ایس سی کے ذریعے بھرتی کے نتائج کو حتمی شکل دی گئی
یونین پبلک سروس کمیشن  کے ذریعے فروری 2022 کے مہینے کے دوران حسب ذیل بھرتی کے نتائج کو حتمی شکل دی گئی۔کامیاب امیدواروں کو ڈاک کے ذریعے انفرادی طور پر مطلع کردیاگیا ہے۔
وزارت اطلاعات ونشریات
مرکزی وزیر جناب انوراگ ٹھاکر نے سینٹ ٹروپیز میں مہاراجہ رنجیت سنگھ اور شہزادی بنوں پان دی کو گلہائے عقیدت پیش کئے
اطلاعات و نشریات کے مرکزی وزیر جناب انوراگ سنگھ ٹھاکر نے آج سینٹ ٹروپیز کے ایلارڈ اسکوائر کا دورہ کیا۔ جو کینز سے کشتی کی سواری کے فاصلے پرواقع ہے ۔ سینٹ ٹروپیز کا ریاست ہماچل پردیش سے تعلق ہے۔
اس جگہ کے اپنے دورے کے دوران، وزیرموصوف نے مہاراجہ رنجیت سنگھ ، جین فرانکوئس ایلارڈ  اور چمبہ کی ان کی شریک حیات شہزادی بنّوں پان دی کے مجسموں پر پھول چڑھائے۔ شہزادی بنوں پان دی کی پیدائش ہماچل پردیش کے چمبہ میں ہوئی تھی ۔
اس موقع پر خطاب کرتے ہوئے وزیر موصوف نے کہا کہ سینٹ ٹروپیز کا ہندوستانی رابطہ چار نسلوں کے بعد بھی ختم نہیں ہوا ہے۔ شہزادی کے خاندان کا سینٹ ٹروپیز میں بے حد احترام کیا جاتا ہے اور اس خاندان نے اپنی ہندوستانی جڑوں کو محفوظ رکھا ہے۔
ان کی آمد پر، وزیر کا استقبال سینٹ ٹروپیز کی میئر مس سلوی سری اور ڈپٹی میئر مسٹر ایلارڈ فریڈرک نے سابق ڈپٹی میئر ہنری پریوسٹ ایلارڈ کے ساتھ کیا۔ وزیر نے میئر اور ڈپٹی میئر کو گوا میں ہندوستان کی بین الاقوامی فلم فیسٹیول میں شاندار فیسٹیول دیکھنے کے لیے مدعو کیا اور گوا کے ساحلوں سے ہماچل کے پہاڑوں کی سیر کرانے کا وعدہ بھی کیا۔
وزیر نے سینٹ ٹروپیز میں میئر اور دیگر میزبانوں کو روایتی ہماچلی ٹوپیاں اور شال سے نوازا اور ان کی عزت افزائی کی ۔
وزارتِ تعلیم
فروغ انسانی وسائل کے مرکزی وزیر ڈاکٹرپوکھریال نشانک نے نئی دہلی میں ایچ آرڈی وزارت کے تحت ہندوستانی زبانوں کے اداروں کے سربراہوں کے ساتھ ایک میٹنگ کی صدارت کی
نئی دہلی،14جون :فروغ انسانی وسائل کے محکمے کے مرکزی وزیر ڈاکٹررمیش پوکھریال نشانک نے نئی دہلی میں فروغ انسانی وسائل کی وزارت کے تحت سینٹرل لینگویج انسٹی ٹیوشن کے سربراہوں کے ساتھ ایک میٹنگ کی صدارت کی ۔ وزیر موصوف نے اس بات پرزوردیاکہ زبانوں سے متعلق اداروں کو بنیاد ی طورپر مضبوط اورباصلاحیت بنایاجائے ۔ اس میٹنگ میں انسانی وسائل کے فروغ کے وزیر مملکت جناب سنجے دھوترے بھی موجود تھے ۔
ڈاکٹرنشانک نے کہاکہ ہماری توجہ تمام ہندوستانی زبانوں کے فروغ پرہے، جس کے لئے اسامیوں کو پرکیاجاناچاہیئے ۔ وزیرموصوف نے اپنی وزارت کے افسران کو ہدایت کی کہ وہ ان اداروں کے سربراہوں سے مستقل بنیاد پرمیٹنگ کیاکریں ۔
ڈاکٹررمیش پوکھریال نشانک نے اس بات پرزوردیاکہ سنسکر ت زبان کے فروغ کے لئے مزید باصلاحیت سنسکرت ٹیچروں /پروفیسروں کی خدمات حاصل کی جائیں تاکہ قومی اور بین الاقوامی سطح پر زبان کو نئی جہت دی جاسکے ۔ وزیرموصوف نے ملک میں سنسکر ت اداروں کے نزدیک کم سے کم دو ایسے گاوں تیارکرنے کی ضرورت پرزوردیاجہاں سنسکر ت بولی جائے ۔
ڈاکٹررمیش پوکھریال نشانک نے اس بات پرزوردیاکہ ان زبانوں کے فروغ کے لئے اختراعی راستے تلاش کئے جائیں ۔ انھوں نے کہاکہ ہندوستانی زبانوں میں تحقیق کی سخت ضرورت ہے ۔ انھوں نے یہ بھی کہاکہ ہرہندوستانی زبان کے ادب کو دوسری زبانوں میں ترجمہ کیاجائے تاکہ سب لوگ بہترین ادب سے فیضیاب ہوسکیں ۔
ڈاکٹرپوکھریال نشانک نے کہاکہ ان کی وزارت آنے والے برسوں میں بھاشابھون قائم کریگی ۔ یہ ایک ایسی عمارت ہوگی ،جس میں تمام ہندوستانی زبانوں سے متعلق ادارے قائم کئے جائیں گے تاکہ ان زبانوں کی ترقی کے لئے کام ہوسکے ۔
U-2459
(Visitor Counter : 22
صدر جمہوریہ کا سکریٹریٹ
صدر جمہوریہ کی پارسی نئے سال سے ماقبل شام مبارک باد
صدرجمہوریہ ہند محترمہ دروپدی مرمو نے نئے سال سے ماقبل شام اپنے پیغام میں کہاہے:
’’پارسی نئے سال ، نوروز کے مقدس موقع پر، میں سبھی ہم وطنوں، خاص طور پر اپنے پارسی بھائیوں اور بہنوں کو دلی مبارک باد اور نیک خواہشات پیش کرتی ہوں۔
پارسی نیا سال، نوروز، عقیدے، خوشیوں اور جوش وخروش کا تہوار ہے۔یہ تہوار ہمیں ضرورت مند لوگوں کی مدد کرنے کا ایک موقع فراہم کرتا ہے۔پارسی برادری نے اپنے وژن، سخت محنت اور صنعت کاری کے جذبے کے ذریعے ہمارے ملک کی ترقی میں گراں قدر تعاون کیا ہے۔
میں دعاگو ہوں کہ نوروز کا تہوار سبھی کے لیے خوشیاں اور خوش حالی لے کر آئے۔‘‘
صدر جمہوریہ کا پیغام ملاحظہ فرمانے کے لیے برائے مہربانی یہاں کلک کریں:
امور داخلہ کی وزارت
مرکزی وزیر داخلہ جناب امت شاہ نے وزیر اعظم مودی کی لائق قیادت کے تحت مرکزی حکومت کی 7 سال کی بے مثال کام یابیوں کی تکمیل وزیراعظم جناب نریندر مودی کو مبارکباد پیش کی
جناب امت شاہ نے کہا کہ مودی حکومت نے ترقی، سلامتی، عوامی فلاح و بہبود اور تاریخی اصلاحات کی بء نظیر اور منفرد مثال قائم کی ہے
ان سات برسوں میں جناب مودی نے ایک طرف اپنی پرعزم اور ہمہ گیر اور فلاحی پالیسیوں سے ملک کو ترقی کے مرکزی دھارے سے جوڑ کر غریبوں، کسانوں اور پس ماندہ لوگوں کی زندگیوں کو بہتر بنایا ہے جب کہ دوسری طرف اپنی مضبوط قیادت سے بھارت کو ایک باقت ور ملک بنا دیا ہے
گذشتہ 7 برسوں سے ملک کے عوام نے مودی جی کی خدمت اور لگن پر مسلسل اپنے غیر متزلزل اعتماد کا اظہار کیا ہے جس کے لیے میں عوام کو سلام کرتا ہوں
مجھے یقین ہے کہ مودی جی کی دور اندیشانہ قیادت میں ہم ہر چیلنج کو فتح کرتے رہیں گے اور بھارت کا ترقیاتی سفر جاری رکھیں گے
نئی دہلی،30 مئی 2021،: مرکزی وزیر داخلہ جناب امت شاہ نے وزیراعظم جناب نریندر مودی جی کی قیادت میں مرکزی حکومت کی حصول یابیوں کے 7 سال مکمل ہونے پر وزیر اعظم جناب مودی کو مبارک باد پیش کی ۔ اپنے ٹویٹ پیغامات میں جناب امت شاہ نے کہا کہ "مودی حکومت نے ترقی، سلامتی، عوامی فلاح و بہبود اور تاریخی اصلاحات کی نے نظیر اور منفرد مثال قائم کی ہے"۔
مرکزی وزیر داخلہ نے کہا کہ "ان 7 برسوں میں مودی جی نے اپنے عزم اور ہمہ گیر اور فلاحی پالیسیوں سے غریبوں، کسانوں اور پسماندہ لوگوں کو ترقی کے مرکزی دھارے سے جوڑ کر غریبوں، کسانوں اور پسماندہ طبقات کی زندگیوں کو بہتر بنایا ہے جب کہ دوسری طرف اپنی مضبوط قیادت سے بھارت کو ایک طاقت ور قوم بنایا ہے"۔
جناب امت شاہ نے مزید کہا کہ ''گذشتہ 7 سال سے ملک کے عوام نے مودی جی کی خدمت اور لگن پر مسلسل اپنے غیر متزلزل اعتماد کا اظہار کیا ہے جس کے لیے میں اہل وطن کو سلام کرتا ہوں۔ مجھے یقین ہے کہ مودی جی کی دور اندیشانہ قیادت میں ہم ہر چیلنج پر قابو پاکر بھارت کے ترقیاتی سفر کو جاری رکھیں گے"۔
وزارت آیوش
مرکزی کابینہ نے ہندوستان اور بولیویا کے درمیان روایتی نظام ادویہ اور ہومیو پیتھی کے شعبے میں باہمی اشتراک و تعاون سے متعلق مفاہمت نامے کو منظوری دی
نئی دہلی،15؍اپریل،وزیراعظم جناب نریندر مودی کی صدارت میں مرکزی کابینہ نے ہندوستان اور بولیویا کے درمیان روایتی نظام ادویہ اور ہومیوپیتھی کے شعبے میں باہمی اشتراک و تعاون سے متعلق مفاہمت نامے کو سابقہ تاریخ سے اپنی منظوری دی ہے۔ دونوں ملکوں کے درمیان اس مفاہمت نامے پر مارچ 2019 میں دستخط کئے گئے تھے۔
اثرات:
ہندوستان اور بولیویا کے درمیان یہ مفاہمت نامہ باہمی اشتراک و تعاون کے لئے ایک فریم ورک مہیا کرے گا۔ علاوہ ازیں یہ مفاہمت نامہ روایتی نظام ادویہ اور ہومیو پیتھی کے فروغ کے لئے دونوں ملکوں کے درمیان یکساں افادیت کا حامل ہوگا۔ اس سے بولیویا میں روایتی نظام ادویہ اور ہومیو پیتھی کی ترقی ،فروغ اور تشہیر کی راہ ہموار ہوگی ۔ مزید برآں اس مفاہمت نامے سے بولیویا میں آیوش  نظام ادویہ کی اہمیت میں اضافہ ہوگا ۔ اس مفاہمت نامے سے پریکٹیشنروں اور سائنس دانوں کی تربیت کے لئے ماہرین کا باہمی تبادلہ ہوسکے گا اور مشترکہ تحقیق کی راہ ہموار ہوگی، جس سے روایتی نظام ادویہ کے شعبے میں ادویہ کی ترقی اور پریکٹس میں نئے اختراعات ہوں گے۔
U-1879
(Visitor Counter : 46
وزارت خزانہ
نویں ہند-چین مالیاتی مذاکرات کا انعقاد؛ مذاکرات کے اختتام پر جاری کردہ مشترکہ بیان، مالیاتی سیکٹر میں باہمی اشتراک وتعاون کو مزید مستحکم کرنے کے دونوں ملکوں کے مشترکہ وژن کو عیاں کرتا ہے
نئی دہلی،25؍ستمبر،آج یہاں نویں ہند- چین مالیاتی مذاکرات کا انعقاد کیا گیا۔ عوامی جمہوریہ چین کی وزارت خزانہ کی نائب وزیر محترمہ زو جیائی کی قیادت میں ایک اعلیٰ سطحی وفد نے وزارت خزانہ ، حکومت ہند کے محکمہ برائے اقتصادی امور کے سکریٹری جناب اتانو چکروتی کی قیادت میں ہندوستانی وفد کے ساتھ باہمی مفادات کے متعدد معاملات پر تبادلہ خیال کیا۔
اپریل 2018 میں یوہان کے مقام پر ہندوستان کےوزیراعظم جناب نریندر مودی اور چین کے صدر کے درمیان تاریخی غیر رسمی میٹنگ کے بعد ہندوستان اور چین کے دو طرفہ تعلقات ایک نئے عہد میں داخل ہوچکے ہیں۔
ہند – چین مالیاتی مذاکرات دونوں ملکوں کے درمیان ایک میکنزم ہے جس کا مقصد مالیاتی سیکٹر میں دونوں ملکوں کے باہمی اشتراک وتعاون کو فروغ دینا ہے۔ اس مذاکرات کے دوران دونوں ملکوں نے کثیر جہتی فریم ورک دو طرفہ سرمایہ کاری اور مالیاتی اشتراک وتعاون کے شعبے میں کلی اقتصادی صورت حال ، پالیسی اور باہمی تعاون پر تفصیلی تبادلہ خیال کیا۔ دونوں ملکوں نے ایک ساز گار ماحول کو فروغ دینے کے تئیں پنے عہد کا اعادہ کیا تاکہ باہمی تجارت اور سرمایہ کاری کی مسلسل ترقی ہوسکے۔ علاوہ ازیں دونوں ملکوں نے مزید متوازن اور صحت مند تجارت کو فروغ دینے ، اقتصادی سطح پر اشتراک وتعا ون کرنے اور دونوں ملکوں کے درمیان قریبی ساجھیداری کو مزید فروغ دینے کے عہد کا اعادہ کیا۔
دونوں ملکوں کے مابین مالیاتی مذاکرات کے اختتام پر ایک مشترکہ بیان بھی جاری کیا گیا۔ اس مشترکہ بیان سے مالیاتی سیکٹر میں دونوں ملکوں کے باہمی اشتراک وتعاون کو مزید مستحکم کرنے کے دونوں ملکوں کے مشترکہ وژن اور آپسی مفاہمت کی عکاسی ہوتی ہے۔
ہند- چین مالیاتی مذاکرات کا اگلا مرحلہ چین میں منعقد کیا جائے گا۔
۔۔۔۔۔۔۔۔۔
U-4345
(Visitor Counter : 52
شمال مشرقی ریاستوں کی ترقی کی وزارت
شمال مشرقی خطہ کی ترقی کی وزارت  اور شمال مشرقی خلائی اپیلی کیشن سینٹر  کے ذریعے تیار کردہ پروجیکٹ مانیٹرنگ سسٹم کے توسط سے پورے شمال مشرقی خطہ میں 560 سے زیادہ پروجیکٹوں کو جغرافیائی طور پر ٹیگ کیا گیا
شمال مشرقی خطہ کی ترقی کی وزارت  نے شمال مشرقی خلائی ایپلی کیشن سینٹر ، خلائی محکمہ، حکومت ہند کے اشتراک سے ایک پروجیکٹ مانیٹرنگ سسٹم تیار کیا ہے، جس کے ذریعے شمال مشرقی خطہ کی ترقی کی وزارت کی مدد سے چلنے والے پروجیکٹوں کی طبعی پیش رفت کی نگرانی کی جاتی ہے۔
نومبر 2022 تک، شناخت شدہ 588 پروجیکٹوں میں سے، شمال مشرقی خطہ  کے الگ الگ 1554 مقامات پر چل رہے 562 پروجیکٹوں کو اس سسٹم کے ذریعے جغرافیائی طور پر ٹیگ کیا گیا ہے۔
یہ معلومات آج راجیہ سبھا میں شمال مشرقی خطہ کی ترقی کے وزیر جناب جی کشن ریڈی نے ایک سوال کے تحریری جواب میں دی۔
وزارت خزانہ
انکم ٹیکس محکمے نے بہار میں تلاشی کی کارروائیاں انجام دیں
نئی دہلی، 03 نومبر 2020: انکم ٹیکس محکمے نے 29 اکتوبر 2020 کو بہار کے پٹنہ، بھاگلپور ، ہلسا اور کٹیہار میں قائم چار اہم ٹھیکے دار گروپوں کے معاملے میں تلاشی کی کارروائیاں انجام دیں ، اس کے علاوہ گیا میں کانکنی پتھروں کے کچھ تاجروں کا بھی سروے کیا گیا۔یہ چاروں گروپ میٹیریل اور مزدوروں کی سپلائی کے اخراجات میں اضافے کے ذریعہ ٹیکسوں سے بچتے رہے ہیں۔
ایک معاملے میں مختلف پارٹیو ں کو جو ادائیگیاں کی گئیں ، ان میں کسی خدما ت یا سامان کی سپلائی کے ثبوت موجود نہیں ہیں۔فرضی پارٹیوں کو جوادائگیاں کی گئیں ، وہ غیر محفوظ قرض یا بعض اوقات نقد رقم کی شکل میں وصول کی گئیں ۔ اس طرح کے قرضے تقریباََ دس کروڑ روپے کے ہیں۔ مزید یہ کہ کتابوں میں فرضی خریداری دکھائی گئی ہے۔ ان پارٹیوں کا کوئی وجود نہیں ہے لیکن کتابوںمیں بطور قرض دہندگان کے طور پر دکھائی گئی ہیں۔اس طرح کے قرض دہندگان کی رقم تقریباََ 20 کروڑروپے ہے۔مزیدیہ کہ ان اثاثے رکھنے والوں کے حدود سے بینک دستاویزات ، کھاتے اور دیگر قابل اعتراض میٹریل ضبط کئے گئے ہیں ۔ یہ دستاویزات اور نتیجہ خیز تحقیقات سے واضح طور پر یہ ظاہر ہوتا ہے کہ یہ پارٹیاں حقیقی نہیں ہیں اور بینک کھاتے کھولے گئے ہیں اوروہ صرف ایک اثاثہ رکھنے والے کے ذریعہ چل رہے ہیں ۔حاصل کی گئی نقد رقم کو جائیدادیں حاصل کرنے میں استعمال کیا گیا۔
ایک اور معاملے میں ضبط کئے گئے دستاویزات سے معلوم ہوا ہے کہ اخراجات کے لئے ادائیگیاں بئیرز چیکس کے ذریعہ کی جارہی ہیں ۔ ان دائیگیوں کو اثاثہ رکھنے والے کے اپنے لوگوں کے ذریعہ بینک کھاتوں سے نکال لی گئی ہیں۔
سائنس اور ٹیکنالوجی کی وزارت
آب و ہوا کی تبدیلی مستقبل میں چنے کی خشک جڑوں کے سڑنے جیسی بیماریوں کے لئے مٹی سے پیدا ہونے والے پودوں کے پیتھوجینس کا باعث ہے
نئی دہلی:24 فروری،2022۔بھارت کے سائنسدانوں نے اس بات کی نشاندہی کی ہے کہ اعلی درجہ حرارت کی خشک سالی کے حالات اور مٹی میں نمی کی کم مقدار خشک جڑوں کی سڑن  کے لیے سازگار حالات ہیں، یہ بیماری جڑوں کو نقصان پہنچاتی ہے یا چنے کے تنے کو بند کر دیتی ہے۔ یہ عمل مزاحمتی خطوط کی ترقی اور بہتر انتظامی حکمت عملی کے لیے مفید ثابت ہوگا۔
خشک جڑوں کی سڑنے کی بیماری جوش میں کمی، پتوں کی ہلکی رنگت، کمزور نئی نشوونما اور ٹہنی کے ڈی بیک کا سبب بنتی ہے۔ اگر جڑوں کو بڑے پیمانے پر نقصان پہنچے تو پتے اچانک مرجھا جاتے ہیں اور درخت پر سوکھ جاتے ہیں۔ بڑھتا ہوا عالمی اوسط درجہ حرارت بہت سے نئے پودوں کی بیماری پیدا کرنے والے پیتھوجینس کی ظاہری شکل کا باعث بن رہا ہے جس کے بارے میں اب تک سنا نہیں گیا تھا، ان میں سے ایک میکروفومینا فیزولینا ہے، جو مٹی سے پیدا ہونے والا ایک نیکروٹروفک ہے جو چنے میں جڑوں کو سڑنے کا سبب بنتا ہے۔ فی الحال بھارت کی وسطی اور جنوبی ریاستوں کی شناخت 5 سے 35 فیصد تک بیماری کے معاملے کے ساتھ چنے کے ڈی آر آر ہاٹ سپاٹ کے طور پر کی گئی ہے۔
پیتھوجین کی تباہ کن صلاحیت اور مستقبل قریب میں وبائی صورتحال کے حقیقی امکان پر غور کرتے ہوئے آئی سی آر آئی ایس اے ٹی میں ڈاکٹر ممتا شرما کی قیادت میں ایک ٹیم نے چنے میں ڈی آر آر کے پیچھے سائنس دریافت کرنے کے لئے ایک سفر کا آغاز کیا۔
اس بیماری کی قریب سے نگرانی کرنے والی ٹیم نے نشاندہی کی کہ 30 سے 35 ڈگری کے درمیان زیادہ درجہ حرارت، خشک سالی اور 60 فیصد سے کم مٹی میں نمی خشک جڑوں کے سڑنے  کے لیے سازگار حالات ہیں۔
محکمہ برائے سائنس اور ٹیکنالوجی، حکومت ہند کے تعاون اور مالی اعانت سے آئی سی آر آئی ایس اے ٹی کے آب و ہوا کی تبدیلی سے متعلق مہارت کے مرکز میں اس کام نے موسمیاتی عوامل کے ساتھ اس بیماری کا قریبی تعلق ثابت کیا۔ اس کے نتائج ’فرنٹیئرز ان پلانٹ سائنس‘ میں شائع کیے گئے ہیں۔
سائنسدانوں نے وضاحت کی کہ میکروفومینا ماحولیاتی حالات کی ایک وسیع رینج میں زندہ رہتا ہے، یہاں تک کہ درجہ حرارت، مٹی کے پی ایچ اور نمی کی انتہا پر بھی۔ چنے میں ڈی آر آر پھول اور پھلی کے مراحل کے دوران بہت زیادہ پایا جاتا ہے جو اعلی درجہ حرارت اور خشک سالی کے حالات کے ساتھ موافق ہوتا ہے۔ اب وہ مزاحمتی خطوط اور بہتر انتظامی حکمت عملی کی ترقی کے لئے مطالعہ کو استعمال کرنے کے طریقے تلاش کر رہے ہیں۔
ٹیم ایک سالماتی نقطہ نظر سے شناخت شدہ بیماری کے موافق حالات کو حل کرنے کی بھی کوشش کر رہی ہے۔ جین ایکسپریشن اسٹڈیز میں ایک حالیہ پیش رفت میں سائنسدانوں نے چٹائینیز اور اینڈوچیٹینیس جیسے انزائمز کے لئے چنے کے چند امید افزا جینز کی شناخت کی ہے، جو ڈی آر آر انفیکشن کے خلاف کچھ حد تک دفاع فراہم کر سکتے ہیں۔
آئی سی آر آئی ایس اے ٹی کی ٹیم نے آئی سی اے آر تحقیقی اداروں کے ساتھ مل کر پودوں کی اس طرح کی مہلک بیماریوں سے لڑنے کے لئے کئی کثیر الجہتی طریقے بھی اپنائے ہیں، جن میں مسلسل نگرانی، پتہ لگانے کی بہتر تکنیک، پیشن گوئی کے ماڈلز کی ترقی، اسکریننگ اسیس وغیرہ شامل ہیں۔
سٹریس فیلڈ  متاثرہ چنے کا پودا
اشاعت کے لنکس:
https://doi.org/10.3389/fpls.2021.653265
https://www.icrisat.org/icrisat happenings
مزید تفصیلات کے لیے ڈاکٹر ممتا شرما  سے رابطہ کیا جا سکتا ہے۔
-----------------------
ش ح۔م ع۔ ع ن
U NO: 1961
(Visitor Counter : 138
صدر جمہوریہ کا سکریٹریٹ
پریس اعلامیہ
نئی دہلی ،18؍اگست : صدر جمہوریہ ہند کو مندرجہ ذیل تقرر ؍ ٹرانسفر کرتے ہوئے مسرت ہے:
1- جناب ستیہ پال ملک، گوا کے گورنر کو ٹرانسفر کیا جاتا ہے اور میگھالیہ کا گورنر مقرر کیا جاتا ہے۔
2- جناب بھگت سنگھ کوشیاری ، مہاراشٹر کی اپنی ذمہ داریوں کے ساتھ ساتھ ، گوا کے گورنر کی ذمہ داریاں بھی انجام دیں گے۔
مندرجہ بالا تقرر اُس تاریخ سے نافذ العمل ہوں گے جس تاریخ سے انہوں نے اپنے عہدے کی ذمہ داری سنبھالی ہیں۔
وزارت خزانہ
بھارت اور ایشیائی ترقیاتی بینک نے آسام شہری پروجیکٹ کے لئے اضافی رقوم کی غرض سے 26 ملین ڈالر کے قرض سے متعلق معاہدے پر دستخط کئے
نئیدہلی13 مارچ ۔حکومت ہنداور ایشیائی ترقیاتی بینک  نے نئی دلی میں 26 ملین امریکی ڈالر کے قرض سے متعلق معاہدے پر دستخط کئے ہیں ،جس کا مقصد آسام کے شہری بنیادی ڈھانچے میں سرمایہ کاری کے پروگرام کے تحت ،آسام کے ڈبروگڑھ قصبے میں گندے پانی کی نکاسی سے متعلق بنیادی ڈھانچے کو بہتر بنانے کے لئے اضافی رقم فراہم کرنا ہے ۔
اس پروگرام کے تحت 51 ملین ڈالر کے جاری قرض سے گواہاٹی میں پانی کی سپلائی سے متعلق بنیادی ڈھانچے میں بہتری لا نے اور آسام کے گواہاٹی اور ڈبروگڑھ شہروں میں ٹھوس کچرے کے بندوبست نیز گندے پانی کی نکاسی سے متعلق بنیادی ڈھانچے میں بہتری لانے میں مدد ملے گی ۔اس اضافی رقم سے ڈبروگڑھ میں گندے پانی کے نکاس کے نظام کو بہتر بنانے میں مزید مدد ملے گی اور پروجیکٹ کے بندوبست سے متعلق سرگرمیوںمیں مددملے گی۔
وزارت خزانہ کے تحت اقتصادی امور کے محکمے کے  ایڈیشنل سکریٹری جناب سمیر کمار کھرے نے کہا کہ امید ہے کہ پروجیکٹ کے لئے اس اضافی رقم سے گاد نکال کر ، گندے پانی کی نکاسی کی لائنوں کو چوڑا کرکے شہر سے سیلاب کے پانی کو باہر نکالنے میں مدد ملے گی اور شہر میں سیلاب کو کنٹرول کرنے میں بھی مدد ملے گی۔ جناب سمیر کمار کھرے نے حکومت ہند کی طرف سے معاہدے پر دستخط کئے۔
او آئی سی کے بھارت کے ریذیڈینٹ مشن کے جناب ہوین جیونگ،جنہوں نے اے ڈی بی کی طرف سے معاہدے پردستخط کئے تھے۔کہا کہ گندے پانی کی بہترنکاسی سے ڈبروگڑھ میں اقتصادی سرگرمی کی رکاوٹوںکو کم کرنے میں مدد ملے گی، جہاں سیلاب کا پانی جمع ہونے کا خطرہ رہتا ہے۔
اس پروگرام کو آسام کے دو اہم شہروںمیں شہری بنیادی ڈھانچے کی بہتری کے لئے 2011 میں منظوری د ی گئی تھی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-1557
(Visitor Counter : 23
وزیراعظم کا دفتر
جن جاتیہ گورو دیوس کے موقع پر وزیراعظم کے پیغام کا متن
میرے پیارے ہم وطنو،
آپ سبھی کو جن جاتیہ گورو دیوس کی نیک خواہشات ۔
آج پورا ملک عقیدت و احترام کے ساتھ بھگوان برسا منڈا کا یوم پیدائش منا رہا ہے۔میں ملک کے عظیم ہیرو، عظیم انقلابی بھگوان برسا منڈا کو سلام پیش کرتا ہوں۔15 نومبر کی یہ تاریخ ہندوستان کی قبائلی روایت کے افتخار کا دن ہے۔ میں اسے اپنی حکومت کا اعزاز سمجھتا ہوں کہ اسے 15 نومبر کو جن جاتیہ دیوس کے طور پر قرار دینے کا موقع ملا۔
ساتھیو،
بھگوان برسا منڈا صرف ہماری سیاسی آزادی کے ہی واحد ہیرو نہیں تھے۔ وہ ہماری روحانی، ثقافتی توانائی کے راہبر بھی تھے۔ آج آزادی کے 'پنچ پرانوں' کی توانائی کے ساتھ ملک بھگوان برسا منڈا سمیت کروڑوں قبائلی سورماؤں کے خوابوں کو پورا کرنے کی سمت میں آگےبڑھ رہا ہے۔ جن جاتیہ گورو دیوس کے ذریعہ ملک کے قبائلی ورثے پر فخر، اور قبائلی معاشرے کی ترقی کا عزم اسی توانائی کا حصہ ہے۔
ساتھیو،
ہندوستان کے قبائلی معاشرے نے انگریزوں اور غیر ملکی حکمرانوں کو دکھا دیا تھا کہ ان کی اہلیت کیا ہے۔ سنتھل میں تلکا مانجھی کی قیادت میں لڑے گئے 'دامن سنگرام' پر ہمیں فخر ہے۔ ہمیں بدھو بھگت کی قیادت والی 'لرکا تحریک' پر فخر ہے۔ ہمیں 'سدھو کانہو کرانتی' پر فخر ہے۔ ہمیں 'تانا بھگت تحریک' پر فخر ہے۔ ہمیں بیگڑا بھیل تحریک پر فخر ہے، ہمیں نائکڈا تحریک، سینٹ جوریا پرمیشور اور روپ سنگھ نائک پر فخر ہے۔
ہمیں ان قبائلی ہیروز پر فخر ہے جنہوں نے لمڈی، داہود میں انگریزوں کو خاک چٹا دی، ہمیں گووند گرو جی پر فخر ہے جنہوں نے مان گڑھ کا وقار بلند کیا۔ ہمیں الوری سیتا راما راجو کی قیادت میں رامپا تحریک پر فخر ہے، ایسی کتنی تحریکوں نے ہندوستان کی اس سرزمین کو مزید مقدس بنایا، کتنی ہی قبائلی ہیروز کی قربانیوں نے مادر ہند کی حفاظت کی ۔ یہ میری خوش قسمتی ہے کہ پچھلے سال اس دن مجھے رانچی میں واقع برسا منڈا میوزیم کو قوم کے نام وقف کرنے کا موقع ملا۔ آج ہندوستان میں ملک کے مختلف خطوں میں قبائلی آزادی کے جنگجوؤں کے لیے وقف کئی ایسے عجائب گھر بنائے جارہے ہیں ۔
ساتھیو،
گزشتہ آٹھ برسوں میں ملک کی ہر کوشش اور منصوبہ بندی کے آغاز میں ہمارے قبائلی بھائی بہن شامل رہے ہیں۔ جن دھن سے گوبر دھن تک، ون دھن وکاس کیندر سے ون دھن سیلف ہیلپ گروپ تک، سوچھ بھارت مشن سے جل جیون مشن تک، پی ایم آواس یوجنا سے اجولا گیس کنکشن تک، ماترتوا وندنا یوجنا سے نیشنل مہم برائے غذائیت تک، دیہی سڑک سے موبائل کنیکٹیویٹی کی اسکیم تک، ایکلویہ اسکولوں سے لے کر قبائلی یونیورسٹیوں تک، بانس سے متعلق کئی دہائیوں پرانے قانون کو بدل کر تقریباً 90 جنگلاتی پیداوار پر ایم ایس پی تک، سکیل سیل انیمیا کی روک تھام سے لے کر ٹرائبل ریسرچ انسٹی ٹیوٹ تک، کورونا کی مفت ویکسین سے لے کرکئی مہلک بیماریوں سے تحفظ فراہم کرنے والے مشن اندر دھنش تک مرکزی حکومت کی اسکیموں نے ملک کے کروڑوں قبائلی خاندانوں کی زندگی آسان کردی ہے، انہیں ملک میں ہونے والی ترقی کا فائدہ ملا ہے۔
ساتھیو،
قبائلی معاشرے میں بہادری بھی ہے، فطرت کے ساتھ ہم آہنگی اور زندگی کے مطابقت بھی ہے۔ ہندوستان کو اس عظیم ورثے سے سیکھ حاصل کرتے ہوئے اپنے مستقبل کی تشکیل کرنی ہے۔ مجھے یقین ہے کہ قبائلی افتخار کا دن ہمارے لیے اس سمت میں ایک موقع بنے گا، ایک ذریعہ بنے گا۔ اسی عہدکے ساتھ میں ایک بار پھر بھگوان برسا منڈا اور کروڑوں قبائلی ہیروز اور سورما خواتین کے حضو سلام عقیدت پیش کرتا ہوں۔
وزیراعظم کا دفتر
وزیراعظم نے لیہہ کے نزدیک ہوئے ایک حادثے میں بھارتی فوجی جوانوں کی جانوں کے اتلاف پر افسوس کا اظہار کیا ہے
وزیراعظم جناب نریندر مودی نے لیہہ کے نزدیک ہوئے ایک حادثے میں بھارتی فوج کے جوانوں کی جانوں کے اتلاف پر گہرے رنج و غم کا اظہار کیا ہے۔ انھوں نے حادثے میں زخمی جوانوں کی جلد صحتیابی کی بھی دعا کی ہے۔
وزیراعظم نے اپنی ایکس پوسٹ میں کہا
’’لیہہ کے قریب ہونے والے اس حادثے سے دکھ پہنچا ہے، جس میں ہم نے بھارتی فوج کے جوانوں کو کھودیا ہے۔ ملک ان کی عظیم خدمات کو ہمیشہ یاد رکھے گا۔سوگوار خاندانوں سے میری تعزیت۔ زخمیوں کی جلد صحت یابی کے لئے دعاگو ہوں: وزیراعظم @ نریندر مودی‘‘
وزارت دفاع
بحریہ کی بندر گاہ ہڈو میں بحریہ کی جیٹی فیز – II کی توسیع کا افتتاح
نئی دلّی ، 23 مارچ / بحریہ کی گودی میں جیٹی کی توسیع کے بحریہ کے ایک اہم پروجیکٹ کا افتتاح 22 مارچ ، 2021 ء کو بھارتی بحریہ کے چیف آف میٹریل ، وائس ایڈمیرل ایس آر سرما نے کیا ۔ اس موقع پر انڈومان نکوبار کمان میں ہیڈ کوارٹر کے چیف آف اسٹاف ریئر ایڈمیرل سورج بیری ، انڈومان اور لکشدیپ ہاربر ورک کے چیف انجینئر جناب ٹی این کرشنا مورتی بھی موجود تھے ۔
انڈوما ن اور نکوبار کمان میں لمبائی ، چوڑائی اور تکنیکی اعتبار سے پیچیدہ 230 میٹر طویل جیٹی کا یہ ایک اہم بحری بنیادی ڈھانچے کا پروجیکٹ ہے ۔ یہ جیٹی سمندر میں موجود جہازوں کو سہولت پہنچانے کے ساتھ ساتھ جہاز کو لنگر انداز کرنے اور تینوں فوجوں کی کمان کی رکھ رکھاؤ کی سہولیات میں اضافہ کرے گی ۔ یہ پروجیکٹ 2020 ء میں کووڈ – 19 کے سبب ملک گیر لاک ڈاؤن کے باوجود صرف تین سال کی مدت میں مکمل کیا گیا ہے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 2939
(Visitor Counter : 74